Կենտրոնական բանկի նախկին նախագահը ընդգծեց, որ պաշտոնյաները որպես գնաճի հիմնական գործոն նշում են միջազգային գների, մասնավորապես, հացահատիկի գների աճը: - «Բայց արի ու տես, որ այս պարագայում, կարծես թե, պետք է չեզոքացված լիներ այդ աճը: Հացահատիկի մեր շուկան ձեւավորում է իմպորտը (ներմուծումը) Ռուսաստանից եւ Եվրոպայից: Եթե դրամը ռուսական ռուբլու նկատմամբ արժեւորվել է ավելի քան 7 տոկոսով, եվրոյի նկատմամբ 15 տոկոսով, ապա ներկրվող հացահատիկի գնի աճը մեր երկրում պետք է լիներ ցածր», - հայտարարեց Բագրատ Ասատրյանը` եզրակացնելով. - «Եթե տարվա ընթացքում դրամը արժեւորվել է, իսկ գներն էլ աճել են, ապա պարզ է դառնում, որ Հայաստանում մոնոպոլ դիրքեր ունեցող ներկրողները ուղղակի գումար են աշխատել»: